 Trafficking in Abuja: Ọkùnrin 15 ni mò ń ba sùn lọọjọ áti san owó ọgá mi Trafficking in Abuja: Ọkùnrin 15 ni mo ń ba sùn lọọjọ áti san owó ọgá mi Èyí jẹ ǹkan ti Ngozi eyí kìí ṣe orúkọ rẹ gangan ń là kọjá lójoojúmọ fún ọpọlọpọ oṣù nínú ilé ìtúra kan ní agbègbè Lugbe lAbuja to jẹ olu ilu Naijiria. Ngozi dí èrò ilé Aṣẹwó lẹyìn ti àládúgbọ rẹ ní ìpínlẹ Anambra fí lọọ pé oun yóò ràn án lọwọ láti baa rí iṣẹ láti le san owó ilé-iwé rẹ ti o ba lé wá si ilú Abuja. Ọgá mi a sọ pé ki ń wọ síkẹtì pélébé àti búláòsì kékeré lati lọ le ara mi si ojú pópó. Ọkùnrin mẹẹdógun ni mò ń ba sùn ti wọn a sì san ẹgbẹrùn kan náìrà fún ọgá mí èyí ni ọrọ Ngozi. Àwọn ọkùnrin tó wà nínú ayé wa gbúdọ bọwọ fún wa - Adarí FIN Ajọ NAPTIP ni ìdá àádọrin ninu ọgọrùn un obinrin bii ti Ngozi ni wọn ti fí n ṣe aṣẹwo láti ìpínlẹ kan sí òmíràn ni orílẹ-èdè Naijiria. Ní ti Mercy èyí kìí ṣe orúkọ rẹ gangan náà jẹ ọkàn lárá wọn. O sọ fún BBC pé wọn tan oun wá si ilé aṣẹwo náà ni agbègbè Lugbe ni Abuja. O ní lẹyin ti òun siṣẹ tan fún ọpọ oṣù fun ọgá òun, ni oun wá gbìyànjú lọjọ kan lati sálọ sùgbọn ọgá oun pada gbá òun mú, o si fi abẹ gé gbogbo ara oun yálayàla. Trafficking in Abuja: Ọkùnrin 15 ni mo ń ba sùn lọọjọ áti san owó ọgá mi Ilé Aṣẹwó pọ bàbì ní agbègbè Lugbe ni Abuja Àdúgbọ ti ilé Aṣẹwo yìí wa jẹ ibi kan ti àwọn òtòsì pọ sí jùlọ, bó tilẹ jẹ pé àdúgbò náà kò ni ojú pópó kan gidi, síbẹ àwọn ilé aṣéwo ti wọn fi páko kọ ló pọ jùlọ. BBC ṣe àbẹwo si ilé aṣéwo yìí níbi ti ọpọ àwọn ọdọmọbinrin pẹlu aṣọ pénpé pọ si jùlọ ti àwọn ọmọ ọkùnrin àdúgbo náà si n tú iná igbó mímú ni ita otẹlí náà. Helgies Bandeira: Ọpọ oúnjẹ Yorùbá ni à ń jẹ ni Brazil Akoroyin BBC náà ṣe bi ẹni pé oun ni àwọn ọmọbinrin kéèkèké ti oun fẹ mú wá si ibẹ. Ẹni to ba pàde sàlàye fún akọroyin BBC pé ko kan lọ mu yàrá kan ko si lo mú ọmọ náà wá fún iṣẹ síṣe O sọ fun akoroyin wa pé yóò maa san ẹgbẹrún méèdógun náira lọsọọsẹ fún owó yàrá. O fi kun un pé ti ọmọ ti o n mú bọ ko ba ti dagbà to lọjọ ori, o ní láti maa pe ọjọ ori rẹ ni ogun ọdun ati jù bẹẹ lọ. Iyara kan ninu ile aṣẹwo ni Lugbe Abuja Wọn sàlàye fún akọròyìn wá pé, ọmọ to ba mu wá yoo maa san ẹgbẹrun mẹwàá sí ẹgbẹrun mẹẹdogun lójoojúmọ pàápàá jùlọ bi o ba ṣe le ṣiṣẹ si. Ọgá àgbà fun àjọ NAPTIP, Julie Okah-Donli sàlàyé fun BBC pé àwọn ọmọ kekeeke ti wọn ń lo fun àwọn iṣẹ ibi yìí ti pọ gan ni orilẹ-èdè Naijiria. Níwọn ìgbà ti àwọn tó ń lọ ilé aṣẹwo ba ti wà, àwọn ọmọ keekeeke náà ni wọn a maa lò. Julie ni ajọ náà ti lọ kaakiri lati ka awọn ilé aṣẹwo ti wọn ti n lo àwọn ọmọ wẹwẹ náà mọ ti àwọn si ti ti omiran pa ti àwọn si gbe ẹni to nii lọ si ile ẹjọ. Donli ni Síbẹ lẹyìn ti àwọn ti gbé wọn lọ si ilé ẹjọ, àwọn o sinmi láti maa ran àwọn ọmo ti wọn ko kúro nibẹ lọwọ, Ngozi àti Mercy pẹlú àwọn ọmọ míràn ti ajọ náà gbà sílẹ ni àwọn ti kó lọ si ibi ààbò kan ni ìlú Abuja nibi ti wọn ti n kọ iṣẹ ọwọ. : Kí ọmọ ọdún mẹẹdógun maa bá ènìyàn mẹẹdọógun sùn lójóoójúmọ jẹ ǹkan to bani nínú jẹ gidi. 